open-index/open-wikipedia-markdown huggingface dataset:
பாலேஸ்வரர் கோவில்

**பாலேஸ்வர் கோயில்**(*Baleshwar Temple*) என்பது இந்தியாவின் உத்தரகண்ட் மாநிலத்தில், சம்பாவத் மாவட்டம், சம்பாவத் நகருக்குள் அமைந்துள்ள சிவபெருமானுக்கு கட்டப்பட்ட ஒரு பழங்கால கோயில் ஆகும்.

சந்த் வம்சத்தின் ஆட்சியாளர்களால் கட்டப்பட்ட பாலேஸ்வர் கோயில் கல்லைக் குடைந்து கோவில் கட்டும் கலையின்  அற்புதமான அடையாளமாகும். பாலேஸ்வர் கோயிலைக் குறிக்கும் வரலாற்று கையெழுத்துப் பிரதிகள் எதுவும் இல்லை; இருப்பினும், இது கி.பி 10 மற்றும் 12 ஆம் நூற்றாண்டுகளுக்கு இடையில் கட்டப்பட்டதாக நம்பப்படுகிறது.

## கண்ணோட்டம்
பிரதான பாலேஸ்வர் கோயில் சிவபெருமானுக்கு அர்ப்பணிக்கப்பட்டுள்ளது (இவர் பாலேஸ்வர் என்றும் அழைக்கப்படுகிறார்). பாலேஸ்வர் வளாகத்தில் வேறு இரண்டு கோயில்கள் உள்ளன, ஒன்று ரத்னேஷ்வருக்கும் மற்றொன்று சம்பாவதி துர்காவிற்கும் உரியதாகும். பாலேஷ்வர் கோயிலுக்கு அருகில் ஒரு நதி ( நன்னீர் வளம்) உள்ளது. மகாசிவராத்திரி நாளில், பாலேஸ்வர் கோயில் வளாகத்தில் மிகவும் மக்கள் கூட்டம் சேர்கிறது.

ரத்னேஷ்வர் மற்றும் சம்பாவதி துர்கா கோயில்களின் வெளிப்புறங்கள் உள்ளூர் தெய்வங்களின் வெவ்வேறு வடிவங்கள் செதுக்கப்பட்டுள்ளன.
## மேற்கோள்கள்


பகுப்பு:உத்தராகண்டம்
பகுப்பு:உத்தராகண்டம் இந்துக் கோயில்கள்
பழுப்பு புதர் பாடும் பறவை

**பழுப்பு புதர் பாடும் பறவை** (*Brown bush warbler*) (*லோகசுடெல்லா லுடியோவென்ட்ரிசு*) என்பது பாடும் பறவை இனங்களுள் ஒன்று. முன்னர் "தொல்லுலக பாடும்பறவை" கூட்டத்தில் வைக்கப்பட்டிருந்த இந்த சிற்றினம் தற்பொழுது புதிதாக அங்கீகரிக்கப்பட்ட லோகசுடெல்லிடே குடும்பத்தின் கீழ் வைக்கப்பட்டுள்ளது.

இது  வங்காளதேசம், பூட்டான், சீனா, ஆங்காங், இந்தியா, மியான்மர், நேபாளம், தாய்லாந்து மற்றும் வியட்நாமில் காணப்படுகிறது . இதனுடைய இயற்கையான வாழ்விடம் மலையுச்சிக் காடுகளாகும். இங்கு  இனப்பெருக்கம் செய்யும் இப்பறவைகள் குளிர்காலத்தில் மிதவெப்பமண்டல மற்றும் வெப்பமண்டல காடுகளுக்கு இடம் பெயருகின்றன.

## மேற்கோள்கள்

பகுப்பு:வடகிழக்கு இந்தியப் பறவைகள்
பகுப்பு:சீனப் பறவைகள்
சிவப்பு மீன்கொத்தி

**சிவப்பு மீன்கொத்தி** (*Ruddy kingfisher*)(*ஹால்சியான் கோரமண்டா*) என்பது நடுத்தர அளவிலான மர மீன்கொத்தி ஆகும். இது கிழக்கு மற்றும் தென்கிழக்கு ஆசியாவில் பரவலாகக் காணப்படுகிறது.

## விளக்கம்
இடது|thumb| சிவப்பு மீன்கொத்தி (ஜான் ஜெரார்ட் கியூலேமன்ஸ்)
இதனுடைய நீளம் தோராயமாக 25 செ.மீ. வரை இருக்கும். மிகப் பெரிய, பிரகாசமான சிவப்பு அலகு மற்றும் சிவப்பு காலினை உடையது. உடல் துரு சிவப்பு நிறமுடையது. வால் ஊதா நிறமுடையது. பாலின வேறுபாடுகள் சிறிதளவே உள்ளன. ஆண் பறவையில் பளிச்சென்ற இறக்கைகளுடையன. அடர்ந்த வனப்பகுதிகளையே இந்தப் பறவைகள் விரும்புவதால், இதனை பார்ப்பதைவிட இதன் ஒலியினைக் கேட்பதே அதிகமாக உள்ளது. மேலும் இந்த பறவைகள் பொதுவாகத் தனியாகவோ அல்லது இணையாகவோ பயணிக்கின்றன.

## பரவலும் வாழ்விடமும்
thumb| இந்தியாவின் சுந்தரவன புலி காப்பகத்தில் சிவப்பு மீன்கொத்தி
சிவப்பு மீன்கொத்தி தென் கொரியா மற்றும் ஜப்பானில் வடக்கிலும், தெற்கே பிலிப்பீன்சு வழியாக சுந்தா தீவுகளிலும், மேற்கில் சீனா மற்றும் இந்தியா வரையிலும் காணப்படும். இது வலசை செல்லக்கூடியது. குளிர்காலத்தில் வடபகுதியில் வாழக்கூடிய மீன்கொத்தி தெற்கே போர்னியோ வரை குடியேறும். இதன் வரம்பின் தெற்குப் பகுதிகளில் உள்ளூரில் பொதுவானது. சிவப்பு மீன்கொத்தி மிதமான வெப்பமண்டலம் முதல் வெப்பமண்டலப் பகுதியில் உள்ள காடுகள் மற்றும் மழைக்காடுகளில் வசிக்கின்றன.

இதனுடைய விலங்கியல் பெயரானது  இந்தியாவின் கோரமண்டல கடற்கரையை நினைவுபடுத்துகிறது.

## நடத்தை மற்றும் சூழலியல்
மற்ற மீன்கொத்திகளைப் போலவே, சிவப்பு மீன்கொத்தியும் பொதுவாக மீன், ஓட்டுமீன்கள் மற்றும் பெரிய பூச்சிகளை உண்கின்றன. இருப்பினும், நீர் குறைவாக ஓடும் ஓடைகளில் உள்ள தவளைகள் மற்றும் நீர்நில வாழ்வனவற்றினை உண்ணுகின்றன.

## வகைப்பாட்டியல்
*ஹால்சியான் கோரமண்டாவில்* பின்வரும் கிளையினங்கள் உள்ளன: 

* இந்திய சிவப்பு மீன்கொத்தி *ஹா. கோ. கோரமண்டா* - (லாதம், 1790)
* *ஹா. கோ.* *மேஜர்* - (டெமின்க் & ஸ்க்லெகல், 1848)
* *ஹா. கோ.* *பேங்சி* - (ஓபர்ஹோல்ஸ்டர், 1915)
* *ஹா. கோ.* *மிசோரினா* - (ஓபர்ஹோல்சர், 1915)
* *ஹா. கோ.. மைனர்* - (டெமின்க் & ஸ்க்லெகல், 1848)
* *ஹா. கோ.* *லின்னே* - ஹப்பார்ட் & டுபோன்ட், 1974
* *ஹா. கோ.* *கிளாடியா* - ஹப்பார்ட் & டுபோன்ட், 1974
* *ஹா. கோ.ரூஃபா* - வாலஸ், 1863
* *ஹா. கோ.பெலிங்கென்சிசு* - நியூமன், 1939
* *ஹா. கோ.* *சுலானா* - மீஸ், 1970

## மேற்கோள்கள்

## பிற ஆதாரங்கள்

*  - a photographic essay on the ruddy kingfisher, in Japanese.

பகுப்பு:வங்காளதேசப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:மீன்கொத்திகள்
ஜமுனா தேவி

**ஜமுனா தேவி**(*Jamuna devi*) (29 நவம்பர் 1929 - 24 செப்டம்பர் 2010) மத்திய பிரதேசத்தைச் சேர்ந்த இந்திய தேசிய காங்கிரஸ் கட்சியின் தலைவராக இருந்தவர் ஆவார். அவர் மத்தியப் பிரதேசத்தின்  சட்டமன்ற உறுப்பினராக இருந்தார், எதிர்க்கட்சித் தலைவராகவும், மாநிலத்தின் துணை முதல்வராகவும் பணியாற்றியவர் ஆவார். ஜமுனா தேவி ஜாபுவா நாடாளுமன்ற தொகுதியின் மக்களவை உறுப்பினராகவும்  (1962-67)   தேர்ந்தெடுக்கப்பட்டார். மேலும் அவர் 1978 முதல் 1981 வரை மாநிலங்களவை உறுப்பினராகவும் பதவி வகித்தார்.

## தொழில்
ஜமுனா தேவி 1952 முதல் 1957 வரை மத்திய பாரத் மாநிலத்தின் முதல் சட்டமன்ற உறுப்பினராக இருந்தார், பின்னர் 1962 முதல் 1967 வரை ஜாபுவா தொகுதியின் நாடாளுமன்ற உறுப்பினராகவும், 1978 முதல் 1981 வரை மாநிலங்களவை உறுப்பினராகவும் பதவி வகித்தார்.

ஜமுனா தேவி அர்ஜுன் சிங், மோதிலால் வோரா மற்றும் ஷியாமா சரண் சுக்லா ஆகியோரின் இணை அமைச்சராகப் பணியாற்றினார்.  ஆனால் திக்விஜயா சிங்கின் அமைச்சரவையில் அமைச்சராக   சேர்க்கப்பட்டார், பின்னர் 1998 ல் மத்திய பிரதேச துணை முதல்வராக பதவி உயர்வு பெற்றார், இதனால் முதல் பெண் துணை முதல்வர் என்னும் பெருமையை ஜமுனா தேவி பெற்றார்.

2003 ல் இந்திய தேசிய காங்கிரஸ் அதிகாரத்தை இழந்தபோது, அவர் எதிர்க்கட்சித் தலைவராக பதவியமர்த்தப்பட்டு 2010 வரை பதவியில் நீடித்தார்.

## இறப்பு
புற்றுநோயினால் பாதிக்கப்பட்டிருந்த ஜமுனா தேவி செப்டம்பர் 24, 2010 அன்று இந்தூரில் இறந்தார்.  
## மேற்கோள்கள்

பகுப்பு:3வது மக்களவை உறுப்பினர்கள்
பகுப்பு:2008 இறப்புகள்
பகுப்பு:1929 பிறப்புகள்
பெரிய அலகு மீன்கொத்தி

**பெரிய அலகு மீன்கொத்தி** (*Great-billed kingfisher*) அல்லது **கருப்பு-அலகு மீன்கொத்தி** *(பெலர்கொப்சிசு மெலனொரைன்கா)* என்ற மீன்கொத்தி பறவைகளின் உட்குடும்பத்தின் உள்ள ஹெல்சையோனினேனைச் சார்ந்தது . இது இந்தோனேசியாவின் சுலவேசி பகுதியினைச் சார்ந்தது. இதனை சுலவேசி தீவிலும், சூலா தீவுக்கூட்டத்திலும் காணலாம்.

## கிளையினங்கள்
இந்த சிற்றினத்தின் கீழ் மூன்று  துணையினங்கள் உள்ளன:

*பெலர்கொப்சிசு மெலனொரைன்கா மெலனொரைன்கா: இ*து சுலவேசி, பங்கா, லெம்பா, மனடோடூஅ, டோடிபோ, முன்னா, பட்டுஆங், லபுஆண்டடா மற்றும் தோகியான் தீவுகளில் காணப்படும் 

*பெலர்கொப்சிசு மெலனொரைன்கா* *டைக்குரோரைன்கா* பாங்கை தீவுகளில் காணப்படும்.

*பெலர்கொப்சிசு மெலனொரைன்கா* *யூடெரிப்டோரைன்கா தலியாபுவின்* சூலா தீவுகள், சேகோ, மங்கோலி, மற்றும் சனானா தீவுகளில் காணப்படுகிறது.

## வாழ்விடம்
இதன் இயற்கை வாழ்விடம் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.

## மேற்கோள்கள்

பகுப்பு:மீன்கொத்திகள்
மலை தையல்சிட்டு

**மலை தையல்சிட்டு** *(Mountain tailorbird) (பைலெர்கேட்சு ககுலேட்டசு)* என்பது பாடும் பறவைகளுள் ஓர் இனமாகும். முன்னர் இவை தொல்லுலக பாடும் பறவை எனக் கருதப்பட்டது. ஆனால் இப்போது *பைலெர்கேட்சு* பேரினத்தில் *செட்டிடே* குடும்பத்தில் வகைப்படுத்தப்படுகிறது.
இடது|thumb| இந்தியாவின் அருணாச்சல பிரதேசத்திலில்
இது வங்காளதேசம், பூட்டான், கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், பிலிப்பீன்சு, தாய்லாந்து, வியட்நாமில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடு, மிதவெப்பமண்டல அல்லது வெப்பமண்டல ஈரமான மான்ட்டேன் காடுகளாகும் .

## மேற்கோள்கள்

பகுப்பு:வங்காளதேசப் பறவைகள்
பகுப்பு:வடகிழக்கு இந்தியப் பறவைகள்
சினே ராணா

**சினே ராணா** (*Sneh Rana*) இந்தியாவைச் சேர்ந்த ஒரு துடுப்பாட்ட வீராங்கனையாவார். 1994 ஆம் ஆண்டு பிப்ரவரி மாதம் 18 ஆம் தேதியன்று இவர் பிறந்தார். தற்போது இரயில்வே மற்றும் இந்திய பெண்கள் தேசிய அணிக்காக வலது கை சுழற்பந்து வீச்சாளராகவும் வலது கை மட்டையாளராகவும் விளையாடி வருகிறார். 2014 ஆம் ஆண்டில் இலங்கைக்கு எதிராக தனது  ஒருநாள்  மற்றும்  இருபதுக்கு-20 போட்டிகளில் இவர் அறிமுகமானார்.

## ஆரம்பகால வாழ்க்கை
ராணா டேராடூனின் புறநகரில் உள்ள சினாவுலாவைச் சேர்ந்தவர்.  இவரின் தந்தை ஒரு விவசாயியாவார்.

## மேற்கோள்கள்

## வெளி இணைப்புகள்
* 
* 
* Sneh Rana at The Cricket Fanatic

பகுப்பு:இந்தியப் பெண்கள் இருபது20 வீராங்கனைகள்
பகுப்பு:வாழும் மக்கள்
பகுப்பு:1984 பிறப்புகள்
பெண்கள் இருபது20

**பெண்கள் இருபது20** (Women's Twenty20 cricket) குறைந்தபட்ச நிறைவுகள் கொண்ட பெண்கள் துடுப்பாட்ட வடிவம் ஆகும். இருபது20 போட்டியில் ஆண்களுக்கும் பெண்களுக்கும் விதிகள் சமமானதாகும்.

2004ஆம் ஆண்டில் இருந்து பன்னாட்டு அளவில் பெண்கள் இருபது20 போட்டிகள் விளையாடப்பட்டு வருகிறது. ஜூன், 2009இல் ஐசிசி பெண்கள் துடுப்பாட்ட உலகக் கிண்ணத் தொடர் இங்கிலாந்தில் நடைபெற்றது.முதல் தொடரில் இங்கிலாந்து வெற்றி பெற்றது.

ஆஸ்திரேலிய பெண்கள் இருபது -20 கிண்ணம் 2007 இல் தொடங்கப்பட்டது, பின்ன்ர் அது 2015 இல் பெண்கள் பிக் பாஷ் லீக் என மாற்றப்பட்டது. பிரிட்டனில், *மகளிர் கிரிக்கெட் சூப்பர் லீக்* 2016 இல் தொடங்கப்பட்டது.

## மேலும் காண்க

* பெண்கள் பன்னாட்டு இருபது20

## மேற்கோள்கள்

பகுப்பு:துடுப்பாட்டம்
எகிறி (துடுப்பாட்டம்)

துடுப்பாட்ட விளையாட்டில் **எகிறி** (Bouncer) என்பது பந்து வீச்சாளர் மட்டையாளரை நோக்கி வீசும் வீச்சின் ஒரு வகை முறையாகும். பொதுவாக விரைவு வீச்சாளர்களால் வீசப்படும் இந்தப் பந்தானது, மட்டையாளரின் தலை அளவிற்கு எகிறும்.

## பயன்பாடு
ஆடுகளத்தில் பந்தானது மட்டையாளரை இலக்காகக் கொண்டு  துள்ளிச் சென்று மட்டையாளரின் இடுப்பிற்குக் கீழ் சென்றால் அது முறையான பந்தாகக் கருதப்படுகிறது. ஆனால் மட்டையாளரின் தலையினை இலக்காகக் கொண்டு வீசப்படும் பீமர் வகை வீச்சானது முறையற்ற பந்தாகக் கருதப்படுகிறது.

இடது|thumb| ஊதா நிறத்தில் எகிறி.
பொதுவாக இந்தவகைப் பந்துவீச்சானது விரைவு வீச்சாளர்களால் வீசப்படுகிறது. ஆனால் 2020 ஆம் ஆண்டில் *ஹோபர்ட் ஹரிகேன்ஸ்* மற்றும் *மெல்போர்ன் ரெனிகேட்ஸ்* இடையேயான பிபிஎல் போட்டியின் போது, நேர்ச்சுழல் பந்துவீச்சாளரான கயஸ் அகமது 121 கி.மீ. / மணிநேர எகிறியை ரெனிகேட்ஸின் சோன் மார்சுக்கு வீசினார்.இந்தப் பந்தில் நாலோட்டங்கள் உதிரியாக வந்தது.

## சான்றுகள்


பகுப்பு:துடுப்பாட்ட சொல்லியல்
மைதிலி வாத்து

**மைதிலி வாத்து** (*Maithili duck*) என்பது இந்திய மாநிலமான பீகாரைப் பூர்வீகமாகக் கொண்ட ஒரு வாத்து இனமாகும். இந்த வாத்துகள் பீகாரின் அரரியா, சீதாமரி, கட்டிஹார், மதுபானி, கிசன்கஞ்சு மற்றும் கிழக்கு சம்பாரண் மாவட்டங்களில் காணப்படுகின்றன. இந்த மாவட்டங்கள் கலாச்சார ரீதியாக மிதிலா பிரதேசம் எனப்படும். எனவே இந்த பகுதியில் காணப்படும் இந்த வாத்துகளும் **மிதிலா வாத்து** என்றும் அழைக்கப்படுகின்றன.

## மேற்கோள்கள்
 
பகுப்பு:இந்தியப் பறவைகள்
பகுப்பு:வாத்துகள்
கண்கன்

**கண்கன்** (பிராமி எழுத்துமுறை:**𑀓𑀦𑁆𑀳**, *Ka-nha*, அண். கி.மு. 1ம் நூற்றாண்டு) என்பவன் இந்தியாவின் சாதவாகன வம்சத்தின் ஆட்சியாளனாவான். வரலாற்றாய்வாளர் இமான்சு பிரபா ராய் இவனது காலத்தை கி.மு. 100-70 என முடிவு செய்துள்ளார்.

கண்கன், புராணங்களில் "கிருசுணா" (IAST: Kṛṣṇa) எனக் குறிப்பிடப்பட்டுள்ளான். புராண மரபு வழியின் படி இவன் முதலாவது சாதவாகன அரசனான சிமுகனின் (இவனது பெயர் வெவ்வேறு புராணங்களில் வெவ்வேறாகக் குறிப்பிடப்பட்டுள்ளது) தம்பியாவான்.

## நாசிக் குகை
மரபு வழிப் புராணக் குறிப்புகளுக்கு மேலதிகமாக, நாசிக் குகைகளிலுள்ள குகை எண் 19ல் உள்ள ஒரு கல்வெட்டும் கண்கன் எனும் மன்னனின் இருப்பை உறுதிப்படுத்துகிறது. நாசிக் குகைக் கல்வெட்டில் குறிப்பிடப்படும் "சாதவாகன-குல"த்தின் (சாதவாகனக் குடும்பம்) "கண்க-ராச" (மன்னன் கண்கன்) இவனே என உறுதிப்படுத்தப்பட்டுள்ளது. கண்கனின் ஆட்சியின் போது, சிரமணர்களுக்குப் (வைதீக மறுப்புத் துறவிகள்) பொறுப்பான *மகா-மாத்ர* (பொறுப்பான அலுவலன்) என்பவனால் இக்குகை வெட்டப்பட்டது என இக் கல்வெட்டுத் தெரிவிக்கின்றது. இதன் அடிப்படையில், கண்கன் பௌத்தத்தை ஆதரித்தானெனவும், பௌத்தத் துறவிகளின் நலன்புரி நடவடிக்கைகளுக்காக ஒரு நிர்வாகப் பிரிவை உருவாக்கியிருந்தானெனவும் சுதாகர் சட்டோபாத்தியா முடிவு செய்துள்ளார். மேலும், அசோகனின் கல்வெட்டுக்களில் பரவலாகக் காணப்படும் சொல்லான *மகா-மாத்ர* எனும் சொல்லைப் பயன்படுத்தியிருப்பதன் மூலம், முற்காலச் சாதவாகனர் மௌரியரின் நிர்வாக அமைப்பு மாதிரியையே பின்பற்றியுள்ளமையும் அறியக்கூடியதாயுள்ளது.

நாசிக் குகைகளிலுள்ள குகை எண் 19, குகைத் தொகுதியின் கீழ்த்தளத்தில், குகை எண் 18ன் வாயிலுக்கு இடப்புறத்திலும், குகை எண் 20க்கு நேர்கீழாகவும் அமைந்துள்ளது. குகை எண் 19ல், சாதவாகனர்களின் மன்னனான கிருசுணனின் ஆட்சியின் போது அரசு அலுவலன் ஒருவனால் வழங்கப்பட்ட தானம் குறித்த ஒரு கல்வெட்டு காணப்படுகிறது.:

இதன் மூலம், குகை எண் 19 நாசிக் குகைகளில் முதலில் அகழாய்வு மேற்கொள்ளப்பட்ட குகைகளில் ஒன்றாக இடம்பெறுகிறது.

## மேற்கோள்கள்

### நூற்பட்டியல்
* 

பகுப்பு:சாதவாகன வம்சம்
ராஜ்சமந்து

**ராஜ்சமந்து** (**Rajsamand**) இந்தியாவின் இராஜஸ்தான் மாநிலத்தின் ராஜ்சமந்து மாவட்டத்தின் நிர்வாகத் தலைமையிடமும், நகராட்சியும் ஆகும். இந்நகரம் 17-ஆம் நூற்றாண்டில் மேவார் மன்னர் ராணா இராஜ் சிங்  நிறுவிய ராஜ்சமந்து செயற்கை ஏரியால் அறியப்படுகிறது.
## புவியியல்
ராஜ்சமந்து நகரம்  பாகையில், கடல் மட்டத்திலிருந்து 547 மீட்டர் (1749 அடி) உயரத்தில் அமைந்துள்ள்து.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 36 வார்டுகளும், 13,765 வீடுகளும் கொண்ட ராஜ்சமந்து நகராட்சியின் மொத்த மக்கள் தொகை 67,798 ஆகும். அதில் ஆண்கள் 35,033 மற்றும் பெண்கள் 32,765 ஆக உள்ளனர். 6 வயதிற்குட்பட்ட குழந்தைகள் 8121 ஆக உள்ளனர். பாலின விகிதம் 1000 ஆண்களுக்கு, 935 பெண்கள் வீதம் உள்ளனர். சராசரி எழுத்தறிவு 84.22 % ஆகும். மக்கள் தொகையில் இந்துக்கள்	84.17%, இசுலாமியர் 9.54%, சமணர்கள் 5.63% மற்றவர்கள் 	0.66% ஆகவுள்ளனர். 

## பொருளாதாரம்
ராஜ்சமந்து நகரத்தில் பளிங்கு மற்றும் பிற விலைமதிப்பற்ற கற்களை நாடு முழுவதும் விற்பனை செய்யும் வணிக நிறுவனங்களைக் கொண்டுள்ளது. மேலும் இங்கு துத்தநகம் வெள்ளி, மங்கனீசு போன்ற கனிமச் சுரங்கங்கள் உள்ளது. 

## சுற்றுலா
* உதய்ப்பூர் -  62 கிலோ மீட்டர் 
* கும்பல்கர்க் கோட்டை

## இதனையும் காண்க
* பிப்லாந்திரி
## மேற்கோள்கள்

## வெளி இணைப்புகள்
* Rajsamand District Hindi Website
* Official Website

ராஜ்சமந்து மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
செதில்-இறகு தூக்கணாங்குருவி

**செதில்-இறகு தூக்கணாங்குருவி** (*Scaly-feathered weaver*)*(போரோபைபீசு சுகுமிபிரன்சு),* **செதில்-இறகு சிட்டு** எனப்படும் இந்த பறவை சிற்றினமானது பிளோசிடே குடும்பத்தினைச் சார்ந்தது.

## பரம்பல்
இடது|thumb| கோள புல் கூட்டில்
இந்த தூக்கணாங்குருவி அங்கோலா, போட்ஸ்வானா, நமீபியா, தென்னாப்பிரிக்கா, சாம்பியா மற்றும் ஜிம்பாப்வே நாடுகளில் காணப்படுகிறது.

## மேற்கோள்கள்

## வெளி இணைப்புகள்

* Scaly-feathered Finch -  Species text in Weaver Watch.
* (Scaly-feathered weaver = ) Scaly-feathered finch  - Species text in The Atlas of Southern African Birds.

பகுப்பு:தூக்கணாங்குருவி
காட்டுக் கதிர்க்குருவி

**காட்டுக் கதிர்க்குருவி** *(Jungle prinia) (பிரினினா சிலைவாடிகா)* என்பது  சிறிய குருவிகளுள் ஒன்று. இந்த பாடும் பறவை சிசுடிகோலிடே குடும்பத்தினைச் சார்ந்தது.

## பரவலும் வாழிடமும்
இந்த கதிர்க்குருவி வங்காளதேசம்,  இந்தியா, தென்மேற்கு நேபாளம் மற்றும் இலங்கையில்  காணப்படுகின்றது. பொதுவாக வறண்ட திறந்த புல்வெளி, திறந்த வனப்பகுதி, புதர் மற்றும் சில நேரங்களில் தோட்டங்களில் காணப்படுகிறது.

## விளக்கம்
[thumb| இந்தியாவின் [ஐதராபாத்து (இந்தியா)|ஐதராபாத்தில்]]
கதிர்க்குருவிகள் சுமார்  நீளமுடையன. இவை குறுகிய வட்டமான இறக்கைகள், நீளமான வால், வலுவான கால்கள் மற்றும் குறுகிய கருப்பு அலகு ஆகியவற்றைக் கொண்டுள்ளன. இனப்பெருக்க காலத்தில் முதிர்வடைந்த குருவியின் மேற்பகுதியில் சாம்பல்-பழுப்பு நிறத்தில் சிறகுகள் காணப்படும். ஆண் பெண் குருவிகள் ஒரே மாதிரி காணப்படும். ஆனால் இனப்பெருக்க காலத்தில் ஆணின் அலகு கருப்பு நிறத்தில் காணப்படும்.

குளிர்காலத்தில், மேல்பகுதிகள் பழுப்பு நிறமாகவும், கீழ்ப்பகுதிகள் பொலிவுடன் காணப்படும். கோடைக்காலத்தை விட குளிர்காலத்தில் வால் நீளமானது. இறகமைப்பில் வேறுபாடு காரணமாக நான்கு இனங்கள் காணப்படுகின்றன. இலங்கையில் உள்ள தனித்துவமான உள்ளூர் இனம், *பி. சி. வலிடா*. ஆண்டு முழுவதும் இறகமைப்பில் மாற்றமில்லாமல் குறுகிய வாலுடன் காணப்படும்.

## நடத்தை
பெரும்பாலான கதிர்க்குருவிகளைப் போலவே, இவையும் பூச்சி உண்ணிகள். இது ஒரு புதர் அல்லது உயரமான புல்லில் கூட்டை உருவாக்கி 3 முதல் 5 முட்டை வரை இடுகிறது. இதனுடைய ஒலி (பாடல்) பிட்-பிரிட்டி, பிட்-பிரிட்டி, பிட்-பிரிட்டி என்பதாகும்.

## மேற்கோள்கள்

பகுப்பு:இலங்கைப் பறவைகள்
பகுப்பு:இந்தியப் பறவைகள்
ஆரியன் (நடிகர்)

**ஆரியன்** (பிறப்பு 14 அக்டோபர் 1985) என்பவர்  ஒரு  நடிகர்  ஆவார். இவர் முதன்மையாக  தமிழ்த் திரைப்படங்களில் பணிபுரிகிறார். இவர் டிரீம்ஸ் (2004) படத்தின் வழியாக அநடிகராக அறிமுகமானார்.

## ஆரம்பகால வாழ்க்கை மற்றும் தொழில்
1995 மற்றும் 2004 க்கு இடையில், மும்பையில் பல மேடை நாடகங்களில் நடித்தார். 2004 இல், இவர் டிரீம்ஸ் திரைப்படத்தில் அறிமுகமாகி  தனுசுடன் நடித்தார்.  பின்னர் இவர்  *[[திருப்பாச்சி (திரைப்படம்)|திருப்பாச்சி]]* படத்தில் (2005) விஜயுடன் நடித்து, அதன்பின்னர் பான் பராக் ரவி ஆரியன் என பிரபலமாக அறியப்பட்டார்.

## திரைப்படவியல்

* *குறிப்புகளில் எதுவும் குறிப்பிடப்படாதவை எல்லாம் தமிழ் படங்களே.*

## குறிப்புகள்

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
சாமுவேல் பத்ரி

**சாமுவேல் பத்ரி** (Samuel Badree பிறப்பு 8 மார்ச் 1981) என்பவர் ஒரு முன்னாள் மேற்கிந்தியத்தீவுகள் துடுப்பாட்ட அணி வீரர் மற்றும் டிரினிடாட் மற்றும் டொபாகோ அணியின் பயிற்சியாளர் ஆவார். இவர்நேர்ச் சுழல் பந்து வீச்சாளராக இருந்தார்.

## தனிப்பட்ட வாழ்க்கை
டிரினிடாட்டின் பெனால்ட்-டெபே பிராந்தியத்தில் உள்ள பாராக்பூரில் உள்ள ஓர் இந்திய-டிரினிடாடியன் குடும்பத்தில் பத்ரி பிறந்தார். இவர் சான் பெர்னாண்டோவின் நபரிமா கல்லூரியில் பயின்றார், சிறு வயதிலிருந்தே துடுப்பாட்டம் விளையாடினார். தொழில் முறையாக துடுப்பாட்டம் விளையாடுவதற்கு முன்பு, பத்ரி மேல்நிலைப் பள்ளி உடற்கல்வி ஆசிரியராகப் பணியாற்றினார்.

## உள்ளூர்ப் போட்டிகள்
பத்ரி டிரினிடாட் மற்றும் டொபாகோ தேசிய அணிக்காக  ஜனவரி 2002 இல்,தனது  20ஆம் வயதில், லீவர்ட் தீவுகளுக்கு எதிராக 2001-02 புஸ்டா தொடரில் முதல் தரப் போட்டிகளில் அறிமுகமானார். இதே ஆண்டின் இறுதில் இவர்  பட்டியல் அ போட்டிகளில்  2002-03 ரெட் ஸ்ட்ரைப் கிண்ண தொடரில் அறிமுகமானார்.

## சர்வதேச போட்டிகள்
நவம்பர் 2011 இல் வங்காள அ அணிக்கு எதிராக இருபது20 போட்டிகளில் அறிமுகமானார். முதல் போட்டியில் 11 ஓட்டங்களை விட்டுக் கொடுத்து 2 இலக்குகளையும் , இரண்டாவது போட்டியில் 11 ஓட்டங்களை விட்டுக் கொடுத்து ஒரு இலக்குகளைக் கைப்பற்றினார்.

## பயிற்சியாளராக
டெல்லி கேபிடல்ஸ் அணியின் சுழற் பந்துவீச்சு பயிற்சியாளராக நியமிக்கப்பட்டார்.

## மேற்கோள்கள்

பகுப்பு:ராயல் சேலஞ்சர்ஸ் பெங்களூர் அணி வீரர்கள்
பகுப்பு:வாழும் மக்கள்
பகுப்பு:1981 பிறப்புகள்
எட்டாம் ராமேசஸ்

**எட்டாம் ராமேசஸ்** (**Ramesses VIII**) (ஆட்சிக் காலம்:கிமு 1130–1129)), பண்டைய புது எகிப்திய இராச்சியத்தை ஆண்ட இருபதாம் வம்சத்தின் ஏழாவது பார்வோன் ஆவார்.  இவர் பார்வோன் மூன்றாம் ராமேசின் மகன்களில் மிகவும் இளைவரும், இறுதியானவரும் ஆவார்.இவர் புது எகிப்து இராச்சியத்தை கிமு 1130 முதல் கிமு 1129 முடிய இரண்டு ஆண்டுகள் ஆட்சி செய்தார்.மன்னர்களின் சமவெளியில் இவரது கல்லறை இதுவரை கண்டறியப்படவில்லை. எட்டாம் ராமேசஸ் அரியணை ஏறுவதற்கு முன்னர்  அரசிகளின் சமவெளியில் 43 எண் கொண்ட கல்லறை எட்டாம் ராமேசுக்காக கட்டப்பட்டது. இருப்பினும் எட்டாம் ராமேசஸ் இறந்த பிறகு அவருககான கல்லறையில் அடக்கம் செய்யப்படவில்லை.

## இதனையும் காண்க
* ராமேசியம்
* எகிப்திய பார்வோன்களின் பட்டியல்

## மேற்கோள்கள்

## வெளி இணைப்புகள்
* 

பகுப்பு: எகிப்திய மன்னர்கள்
பகுப்பு:எகிப்தின் இருபதாம் வம்சம்  
பகுப்பு:பண்டைய எகிப்து
ஒன்பதாம் ராமேசஸ்

**ஒன்பதாம் ராமேசஸ்** (**Ramesses IX**) (ஆட்சிக் காலம்:கிமு 1129 – கிமு 1111) புது எகிப்திய இராச்சியத்தை ஆண்ட இருபதாம் வம்சத்தின் எட்டாம் பார்வோன் ஆவார். இருபதாம் வம்சத்தவர்களில் பண்டைய எகிப்தை நீண்ட காலம் ஆண்ட மூன்றாம் ராமேசஸ் மற்றும் பதினொன்றாம் ராமேசஸ் ஆகியவர்களுக்கு அடுத்து ஒன்பதாம் ராமேசஸ் 18 ஆண்டுகள் ஆட்சி செய்தார். 

துரின் மன்னர்கள் பட்டியல் படி, பார்வோன் ஒன்பதாம் ராமேசஸ் பண்டைய எகிப்தை 18 ஆண்டுகள் மற்றும் 4 மாதங்கள் ஆட்சி செய்தார் எனக்கூறுகிறது 

இவர் பார்வோன் மூன்றாம் ராமேசின் மகன் எனக்கருதப்படுகிறார்.பாபிரஸ் குற்ப்புகளின் படி, ஒன்பதாம் ராமேசேசின் கல்லறை கொள்ளையடிக்கப்பட்டதாக கூறுகிறது. 1881-ஆம் ஆண்டில் ஒன்பதாம் ராமேசேசின் மம்மி தேர் எல் பகாரி தொல்லியல் களத்தில் ஒரு கல் சவப்பெட்டியில் கண்டுபிடிக்கப்பட்டது.
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் ஒன்பதாம் ராமேசஸ் மம்மியும் எடுத்துச் செல்லப்பட்டது. 

 

## இதனையும் காண்க
* எகிப்திய பார்வோன்களின் பட்டியல்
* ராமேசியம்
## மேற்கோள்கள்

## மேலும் படிக்க
* Cyril Aldred, A statue of king Neferkarē' Ramesses IX, JEA 41 (1955), 3-8
* Amin A. M. A. Amer, Notes on Ramesses IX in Memphis and Karnak, Göttinger Miszellen 57 (1982), 11-16 
* Jürgen von Beckerath, Drei Thronbesteigungsdaten der XX. Dynastie, Göttinger Miszellen 79 (1984), 7-9
* Dylan Bickerstaffe, Refugees for eternity - The royal mummies of Thebes - part 4 - Identifying the Royal Mummies, Canopus Press, 2009
* Jac. J. Janssen, Once Again the Accession Date of Ramesses IX, Göttinger Miszellen 191 (2002), 59-65
* Gaston Maspero, Les momies royales de Deir el-Bahari, Paris, 1889, 566-568

## வெளி இணைப்புகள்

*  The Tomb of Ramesses IX, Valley of the Kings, Egypt 
* 

பகுப்பு:எகிப்திய மன்னர்கள்
பகுப்பு:எகிப்தின் இருபதாம் வம்சம்  
பகுப்பு:பண்டைய எகிப்து
இந்தியப் பெண்கள் துடுப்பாட்ட அணியின் இங்கிலாந்துச் சுற்றுப் பயணம், 2021

இந்தியப் பெண்கள் துடுப்பாட்ட அணி , இங்கிலாந்து அணியுடன்  விளையாட இங்கிலாந்திற்குச் சுற்றுப்பயணம் செய்ய திட்டமிடப்பட்டுள்ளது, இந்த சுற்றுப்பயணம் தற்காலிகமாக ஜூன் 2021 இல் தொடங்க உள்ளது. அனைத்துலக பெண்கள் நாள் அன்று  இந்தியத் துடுப்பாட்டக்  கட்டுப்பாட்டு வாரியத்தின் செயலாளர் ஜெய் ஷா , இங்கிலாந்து அணிக்கு எதிராக இந்திய அணி  தேர்வுத் துடுப்பாட்டப் போட்டியில் விளையாடும் என்று கூறினார். இந்திய அணி இறுதியாக 2014 நவம்பரில் தென்னாப்பிரிக்காவுக்கு எதிராக விளையாடினர்.

## பின்னணி
முதலில், இந்தச் சுற்றுப்பயணம் ஜூன் மற்றும் ஜூலை 2020 இல் நடைபெற திட்டமிடப்பட்டது. இந்த சுற்றுப்பயணத்தில் நான்கு  ஒருநாள்  மற்றும் இரண்டு  இருபது -20 போட்டிகளாக நடைபெற இருந்தன. இருப்பினும், ஏப்ரல் 24, 2020 அன்று, கோவிட் தொற்றுநோய் காரணமாக, இங்கிலாந்து மற்றும் வேல்ஸ் துடுப்பாட்ட வாரியம் துடுப்பாட்டத்திற்குத் தடை விதித்ததனால் இந்தச் சுற்றுப்பயணம் ஒத்திவைக்கப்பட்டது. மே 2020 இல், இங்கிலாந்து மற்றும் வேல்ஸ் துடுப்பாட்ட வாரியத்தின் இயக்குநர் கிளேர் கானர், 2020 செப்டம்பரில் சுற்றுப்பயணம் செய்யும் தென்னாப்பிரிக்க அணியுடன் முத்தரப்பு தொடரில் இந்தியா பங்கேற்கலாம் என்று பரிந்துரைத்தார். இருப்பினும், 2020 ஜூலை 20 ஆம் தேதி, இந்தியாவில் தொற்றுநோயின் தாக்கத்தால் இந்தியா சுற்றுப்பயணம் செய்யவில்லை .

இறுதியாக, 2021-ஆம் ஆண்டின் சூன், மற்றும் சூலை மாதங்களில் 1 பெண்கள் தேர்வுப் போட்டி , 3 ஒருநாள் போட்டிகள் கொண்ட தொடர் மற்றும் 3 பெண்கள் இருபது20 போட்டிகள் கொண்ட தொடர் ஆகியவற்றை இங்கிலாந்தில் நடத்த முடிவு செய்யப்பட்டது .

## மேற்கோள்கள்

பகுப்பு:2021இல் துடுப்பாட்டம்
எகிப்திய பண்பாட்டின் தேசிய அருங்காட்சியகம்

**எகிப்தியப் பண்பாட்டின் தேசிய அருங்காட்சியகம்** (**National Museum of Egyptian Civilization** (**NMEC**) எகிப்து நாட்டின் தலைநகரான கெய்ரோவிற்கு அருகில் பழைய கெய்ரோ நகரத்தில் புஷ்தாத் எனுமிடத்தில் ( பரப்பளவில் அமைந்துள்ளது. இந்த அருங்காட்சியகம் பண்டைய எகிப்தியக் காலம் முதல் தற்போதைய நவீன கால எகிப்தின் பண்பாட்டை விளக்கும் 50,000 தொல்பொருட்கள் கொண்டது. இந்த அருங்காட்சியகம் பிப்ரவரி 2017-ஆம் ஆண்டில் பொதுமக்கள் பார்வைக்காக திறக்கப்பட்டது.

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை இந்த புதிய அருங்காட்சியகத்தில் வைப்பதற்கு, 5 கிலோ மீட்டர் தொலைவிற்கு ஊர்வலமாக எடுத்துச் செல்லப்பட்டது.

கெய்ரோவில் உள்ள அமெரிக்கன் பல்கலைகழகத் தலைவர் பிரான்சிஸ் ஜே. ரிச்சியர்டோன் என்பவர், 2017-இல் இந்த புதிய அருங்காட்சியகத்திற்கு 5,000 எகிப்திய  தொல்பொருட்களை நன்கொடையாக வழங்கினார்.

## மேற்கோள்கள்

## வெளி இணைப்புகள்
* எகிப்திய பண்பாட்டின் அருங்காட்சியகத்தின் அதிகாரப்பூர்வ இணையதளம் 
*Podcast on the Golden Parade,  "History of Egypt Podcast" series by Eyptologist Dominic Perry, 4 April 2021

பகுப்பு:எகிப்திய அருங்காட்சியகங்கள்
பகுப்பு:கெய்ரோ
பத்தாம் ராமேசஸ்

**பத்தாம் ராமேசஸ்** (**Ramesses X**) (ஆட்சிக்காலம்:கிமு 1111 - 1107)புது எகிப்திய இராச்சியத்தை ஆண்ட 20-ஆம் வம்சத்தின் ஒன்பதாவது பார்வோன் ஆவார்.

தேர் அல்-மதினாவில் கண்டெடுக்கப்பட்ட துரின் மன்னர்கள் பட்டியலில் மன்னர் பத்தாம் ராமேசஸ் பண்டைய எகிப்தை நான்கு ஆண்டுகள் ஆண்டதாக குறித்துள்ளது. கல்லறை எண் 18-இல் பத்தாம் ராமேசேசின் கல்லறைச் சடங்குப் பொருட்கள் மற்றும் சுவர் ஓவியம் கண்டெடுக்கப்பட்டுள்ளது.

## இதனையும் காண்க
* எகிப்திய பார்வோன்களின் பட்டியல்

## மேற்கோள்கள்

## வெளி இணைப்புகள்

* KV18: The Tomb of Ramesses X 
* 

பகுப்பு:எகிப்திய மன்னர்கள்
பகுப்பு:எகிப்தின் இருபதாம் வம்சம்  
பகுப்பு:பண்டைய எகிப்து
சிப்டா

**சிப்டா** (**Siptah** or **Merenptah Siptah**) புது எகிப்து இராச்சியத்தை ஆண்ட 19-ஆம் வம்சத்தின் இறுதிப் பார்வோன் ஆவார். இவர் பண்டைய எகிப்தை  கிமு 1197 முதல் கிமு  1191 முடிய 6 ஆண்டுகள் ஆண்டார். இவரின் தந்தை இரண்டாம் சேத்தி அல்லது  அமென்மெஸ்சியாக இருக்கலாம் எனத்தொல்லியல் வரலாற்று அறிஞர்கள் கருதுகிறார்கள்.  இவர் இரண்டாம் சேத்தியின் மறைவிற்குப் பின் இளம் வயதில் அரியனை ஏறினார்.

இளம் வயதில் ஆறு ஆண்டுகள் மட்டுமே ஆட்சி செய்த சிப்டா, தனது 16வது வயதில் இறந்தார். இவர் போலியோ நோயால் இறந்தார் என இவரது மம்மியை மருத்துவ ஆய்வு செய்த போது அறியப்பட்டது. மேலும் இவரது இடது கால் போலியோ நோயால் பாதிக்கப்பட்டது அறிய முடிந்தது.

இளம் வயதில் மறைந்த பார்வோன் சிப்டாவிற்குப் பின் அவரது மனைவியும் அரசியுமான {அரசி தௌசரத்து|தௌசரத்]] எகிப்தை ஆண்டார். மன்னர்களின் சமவெளியில் கல்லறை எண் 47-இல் மம்மியாக அடக்கம் செய்யப்பட்டார். 1898இல் அவரது மம்மியை, பிற 18 மம்மிகளுடன், பார்வோன் இரண்டாம் அமென்கோதேப்பின் கல்லறை எண் 35-இல் கண்டுபிடிக்கப்பட்டது.

ஏப்ரல், 2021-இல் எகிப்திய அருங்காட்சியகத்திலிருந்து புகழ்பெற்ற 22 பார்வோன்களின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு ஊர்வலமாக எடுத்துச் செல்லும் போது சிப்டாவின் மம்மியும் எடுத்துச் செல்லப்பட்டது.
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் சிப்டா மம்மியும் எடுத்துச் செல்லப்பட்டது.

## இதனையும் காண்க

*பாரோக்களின் பட்டியல்

## மேற்கோள்கள்

பகுப்பு:எகிப்திய மன்னர்கள்
பகுப்பு:எகிப்தின் பத்தொன்பதாம் வம்சம்
பகுப்பு:பண்டைய எகிப்து
அரக்குச்சிச் சிலம்பன்

**அரக்கு உச்சிச் சிலம்பன்** (chestnut-capped babbler, *Timalia pileata*)  திமாலிடே குடும்பத்திலுள்ள ஒரு குருவியினப் பறவை. ***திமாலியா*** (*Timalia*)  பேரினத்தில் இப்பறவை ஒன்றே உள்ளது.

## பரவல்
இப்பறவை வங்காளதேசம், கம்போடியா, சீனா, இந்தியா,  இந்தோனேசியா, மியன்மார், நேபாளம், தாய்லாந்து, வியத்துநாம் ஆகிய நாடுகளில் இயல்பாக வாழும் பறவை.

நேபாளத்தில் உள்ள சுக்குலா பந்தா காட்டுயிர்ப் புரவகம் (Sukla Phanta Wildlife Reserve) இப்பறவை இயல்பாக வாழும் மேற்கு எல்லை.

## அடிக்குறிப்புகளும் மேற்கோள்களும்

* Collar, N. J., Robson, C. (2007) Family Timaliidae (Babblers)  pp.&nbsp;70 – 291 In: del Hoyo, J., Elliott, A., Christie, D.A. (eds.) *Handbook of the Birds of the World*, Vol. 12: Picathartes to Tits and Chickadees. Lynx Edicions, Barcelona.

## வெளியிணைப்புகள்
* BirdLife International: ''chestnut-capped babbler''

பகுப்பு:வங்காளதேசப் பறவைகள்
பகுப்பு:பூட்டான் பறவைகள்
பகுப்பு:சீனப் பறவைகள்
பகுப்பு:நேபாளப் பறவைகள்
பகுப்பு:இந்தியப் பறவைகள்
இரா. துரைக்கண்ணு

**இரா. துரைக்கண்ணு** (*R. Doraikkannu*, 28 மார்ச், 1948 - 31 அக்டோபர், 2020) ஓர் இந்திய அரசியல்வாதியும், தமிழ்நாடு சட்டமன்றத்தின் முன்னாள் உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தின் கட்சியின் சார்பில் 2006, 2011 மற்றும் 2016 தேர்தல்களில் பாபநாசம் தொகுதியிலிருந்து தேர்ந்தெடுக்கப்பட்டார். பிறகு அப்போதைய முதல்வர் ஜெயலலிதாவால், 2016 ஆம் ஆண்டு வேளாண் மற்றும் விலங்குகளின் அமைச்சர் பதவிக்கு துரைக்கண்ணு நியமிக்கப்பட்டார். இது இவரது முதல் அமைச்சரவை பதவியாகும்.

## குடும்பம்
துரைக்கண்ணு 1948 ஆம் ஆண்டு, மார்ச் 28 இல், தஞ்சை மாவட்டம் இராஜகிரியில் பிறந்தார். இவர் இளங்கலை பட்டம் பெற்றவர். இவருக்கு பானுமதி என்கிற மனைவியும், சிவ.வீரபாண்டியன், சண்முகபிரபு ஆகிய 2 மகன்களும், தமிழ்செல்வி, வெண்ணிலா, சத்தியா, நீலாவதி ஆகிய 4 மகள்களும் உள்ளனர்.

## இறப்பு
கொரோனா தொற்றால், நுரையீரல் கடுமையாக பாதிக்கப்பட்டு சிகிச்சைபெற்றுவந்த இவர், சிகிச்சை பலனின்றி, சென்னையில் உள்ள ஒரு தனியார் மருத்துவமனையில், அக்டோபர் 31, 2020 அன்று இரவு 11.15 மணியளவில் உயிரிழந்தார்.

## மேற்கோள்கள்

பகுப்பு:1948 பிறப்புகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:தஞ்சாவூர் மாவட்ட மக்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:2020 இறப்புகள்
பகுப்பு:கொரோனாவைரசுத் தொற்றினால் இறந்தவர்கள்
பகுப்பு:தமிழக முன்னாள் அமைச்சர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
தென்னவன் (நடிகர்)

**தென்னவன்** என்பவர் இந்திய தமிழ் திரைப்பட நடிகர் ஆவார். இவர் பெரும்பாலும் திரைப்படங்களில் துணை வேடங்களில் தோன்றியுள்ளார். இவர்  பாரதிராஜாவின் *[[என் உயிர்த் தோழன்]]* (1990) படத்தில் அறிமுகமான பிறகு *[[ஜெமினி (2002 திரைப்படம்)|, ஜெமினி]]* (2002) விருமாண்டி (2004)  *[[ஜே ஜே]]* (2003) ஆகிய படங்களில் நடித்ததற்காக அறியப்படுகிறார்.

## தொழில்
1984 ஆம் ஆண்டில் கோவையில் சர்வஜனா உயர்நிலைப் பள்ளியில் படித்த  பிறகு, தென்னவன் திரைப்படத்தில் நடிப்பதற்காக சென்னை சென்றார். பாரதிராஜாவின் 1990 ஆம் ஆண்டு வெளியான *[[என் உயிர்த் தோழன்]]* திரைப்படத்தில் தென்னவன் அறிமுகமானார். அதில் இவர் இரண்டாவது முக்கியக் கதாபாத்திரத்தில் நடித்தார். சரணின் *[[ஜெமினி (2002 திரைப்படம்)|ஜெமினி]]* (2002) படத்தில் கை என்ற பாத்திரத்தில் நடித்தார். இதில் விமர்சன ரீதியான பாராட்டைப் பெற்றார், அதன் பின்னர் கை தென்னவன் என்று படங்களில் இவரது பெயர் குறிப்பிடப்பட்டது. கமல்ஹாசன் *[[விருமாண்டி|விருமாண்டியில்]]* ஒரு கதாபாத்திரத்தில் நடிக்க இவரைத் தேர்ந்தெடுத்தார், இதில் இவருக்கு நேர்மறையான விமர்சனங்களும் கிடைத்தன.

தென்னவன் பின்னர் ஒரு சோதனை திரைப்படமான *[[ஆயுள் ரேகை (திரைப்படம்)|ஆயுள் ரேகை]]* (2005) படத்தில் முக்கியக் கதாபாத்திரத்தில் நடித்தார். மனச்சோர்வின் விளிம்பில் உள்ள ஒரு மனிதனை சித்தரித்ததற்காக விமர்சன ரீதியான பாராட்டைப் பெற்றார். பின்னர் இவர்  *[[சுந்தர பாண்டியன் (திரைப்படம்)|சுந்தரபாண்டியன்]]* (2012) மற்றும் *[[நான் தான் பாலா]]* (2014) உள்ளிட்ட படங்களில் துணை வேடங்களில் நடித்தார்.

## திரைப்படவியல்

## தொலைக்காட்சி

## குறிப்புகள்

## வெளி இணைப்புகள்

* 

பகுப்பு:கோவை மக்கள்
பகுப்பு:1966 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு நடிகர்கள்
பகுப்பு:வாழும் மக்கள்
சத்திய பிரகாஷ்

**சத்திய பிரகாஷ்** (*Satya Prakash*) என்பவர் ஓர் இந்திய நடிகரும் இயக்குநரும் ஆவார். இவர் முதன்மையாக தெலுங்கு  திரைப்படங்களில் பணியாற்றுகிறார்.

## தொழில்
சத்ய பிரகாஷ் பதினொரு மொழிகளில் ஐநூறுக்கும் மேற்பட்ட படங்களில் எதிர்மறை கதாபாத்திரங்களில் நடித்துள்ளார். இவர் தனது மகன் நடராஜ் மற்றும் நூரின் ஷெரீப் நடித்த *ஊலலல்லா ஊலலல்லா* (2020) படத்தின் மூலம் இயக்குநராக அறிமுகமானார்.

## திரைப்படவியல்

### தெலுங்கு படங்கள்

### பிற மொழி படங்கள்

## குறிப்புகள்

## வெளி இணைப்புகள்

*

பகுப்பு:கன்னடத் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:வாழும் மக்கள்
பிப்லாந்திரி

**பிப்பிலாந்திரி** (**Piplantri**) இந்தியாவின் இராஜஸ்தான் மாநிலத்தின் ராஜ்சமந்து மாவட்டத்தில் அமைந்த சுற்றுச்சூழலியல் கிராமம் ஆகும்.  பிப்பிலாந்திரி கிராமத்தினர் கிராமத்திலும், கிராமத்தைச் சுற்றிலும் காட்டை வளர்த்து, பராமரிக்கின்றனர்.

## சிறப்புகள்
பெண் குழந்தைகள் பாதுகாப்புத் திட்டத்தின் கீழ், பிப்பிலாந்திரி கிராமத்தில் ஒரு பெண் குழந்தை பிறக்கும்  போது 111 மரக்கன்றுகள் நடுவது வழக்கம். இப்பெண் குழந்தைகள் பருவமடையும் போது, இம்மரங்கள் தரும் பழங்கள் அல்லது மரக்கட்டைகளை விற்பனை செய்வதன் மூலம், பெண்களின் திருமணம் போன்ற செலவினங்கள் ஈடுகட்டப்படும்.இவ்வழக்கத்தால் இக்கிராமத்தில்  சிசேம், மா, நெல்லிக்காய், வேம்பு உள்ளிட்ட  3 இலட்சம் மரங்கள் வளர்கிறது. மேலும் பிப்பிலாந்திரி கிராமத்தில் யாராவது இறப்பின், அவரது நினைவாக 11 மரக்கன்றுகள் நடப்படுகிறது.

2006-ஆம் ஆண்டு முதல் இக்கிராமத்தில் பெண் குழந்தைகள் பிறக்கும் போது, கிராமத்தினர் சார்பில் ரூபாய் 21,000 வசூலிக்கப்பட்டும், பெண் குழந்தை வீட்டாரிடம் ரூபாய் 10,000 வசூலித்தும், பெண் குழந்தையின் பேரில் வங்கியில் 20 ஆண்டுக்கு நிரந்தர வைப்பு நிதியில் இட்டு வைக்கின்றனர். பெண் குழந்தைக்கு  18 வயது நிறைந்த பிறகே நடக்கும் திருமணத்திற்கு வைப்பு நிதியில் சேமித்த பணத்தை வட்டியுடன் செலவழிக்க பயன்படுத்தப்படுகிறது. 

பிப்பிலாந்திரி கிராமத்தின் காட்டைச் சுற்றிலும் 2.5 மில்லியன் அளவிற்கான சோற்றுக்கற்றாழை செடிகளை வளர்த்துள்ளனர். இந்த மூலிகை சத்து நிறைந்த  சோற்றுக்கற்றாழை சாறுகள் பாட்டிலில் அடைத்து விற்பனை செய்வதன் மூலம் பெருமளவு ரூபாய் கிராமத்தினருக்கு வருவாய் கிடைக்கிறது.

## மேற்கோள்கள்

## ஊடககளில் பிப்பிலாந்திரி கிராமம்

ராஜ்சமந்து மாவட்டம்
பகுப்பு:இராஜஸ்தான் பண்பாடு
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
செக்கனென்ரே தாவோ

. 

**செக்கனென்ரே தாவோ**  (**Seqenenre Tao** (also **Seqenera Djehuty-aa** or **Sekenenra Taa**), எகிப்தின் இரண்டாம் இடைநிலைக்காலத்தில்,  பண்டைய எகிப்தின் ஆண்ட 17-ஆம் வம்சத்தின் எட்டாவது பார்வோன் ஆவார். இவர் பண்டைய எகிப்தை கிமு 1558/1560 முதல் கிமு 1558 முடிய ஆண்டார்.  இவரது மம்மியின் தலையில் கோடாரியால் தாக்கப்பட்ட வெட்டுக்காயம் கண்டுபிடிக்கப்பட்டது. இவர் பண்டைய அண்மை கிழக்கின் ஐக்சோஸ் இன மக்களுடன் போரிடும் போது, இவரது தலையில் கோடாரியால் தாக்கப்பட்ட வெட்டுக்காயம் ஏற்பட்டிருக்கலாம் தொல்லியல் ஆய்வாளர்கள் கருதுகிறார்கள். இவர் பார்வோன் செனக்தென்ரெ அக்மோஸ்-இன் மகனும், வாரிசும் ஆவார். இவரது மகன்களில் பின்னர் எகிப்தின் பார்வோன்களாக இருந்தவர்கள் காமோஸ் மற்றும் முதலாம் அக்மோஸ் ஆவார்.  செக்கனென்ரே தாவோயின் மம்மி தேர் எல் பகாரி தொல்லியல் களத்தில் கண்டுபிடிக்கப்பட்டது. இம்மன்னர்  தேர் எல் பல்லாஸ் நகரத்தில் அரண்மனை மற்றும் கோட்டையை நிறுவினார் என்பதை தொல்லியல் ஆய்வில் கண்டுபிடிக்கப்பட்டது. 

1881-இல் தேர் எல் பகாரி தொல்லியல் களத்தில் பார்வோன்  செக்கனென்ரே தாவோயின் மம்மி கண்டுபிடிக்கப்பட்டது. எகிப்தின் 18 மற்றும் 19ஆம் வம்ச மன்னர்களான  முதலாம் அக்மோஸ், முதலாம் அமென்கோதேப், முதலாம் தூத்மோஸ், இரண்டாம் தூத்மோஸ், மூன்றாம் தூத்மோஸ், முதலாம் ராமேசஸ், முதலாம் சேத்தி, இரண்டாம் ராமேசஸ் மற்றும் ஒன்பதாம் ராமேசஸ் ஆகியவர்களின் கல்லறையில் பார்வோன்  செக்கனென்ரே தாவோயின் மம்மி கண்டுபிடிக்கப்பட்டது. 
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்து புகழ்பெற்ற 22 பார்வோன்களின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு சிறப்புடன் ஊர்வலமாக எடுத்துச் செல்லும் போது பார்வோன் செக்கனென்ரே தாவோவின் மம்மியும் எடுத்துச் செல்லப்பட்டது. 

## மேற்கோள்கள்

* 

## மேலும் படிக்க
* Gardiner, Sir Alan. Egypt of the Pharaohs. (Oxford, 1964).
* Hayes, William C. Egypt: From the Death of Ammenemes III to Sequenenre II," in Volume 2, Chapter 2 of the "Cambridge Ancient History", Revised Edition (Cambridge, 1965).
* Pritchard, James B. (Editor). Ancient Near Eastern Texts Relating to the Old Testament. Third Edition, with Supplement. (Princeton, 1969).

## வெளி இணைப்புகள்
* Sequenenre Tao's death and the fate of his mummy, a podcast in the "History of Egypt Podcast" series by Eyptologist Dominic Perry, February 2021

பகுப்பு:எகிப்திய மன்னர்கள்
பகுப்பு:எகிப்தின் பதினேழாம் வம்சம்
அத்வைதா

**அத்வைதா** என்ற திரைப் பெயரால் அறியப்பட்ட **கிருத்தி ஷெட்டி** என்பவர்  ஒரு இந்திய நடிகை ஆவார். இவர் பெரும்பாலும் தமிழ்  படங்களில் தோன்றியுள்ளார்.

## தொழில்
இவரது பரதநாட்டிய நிகழ்ச்சிகளைக் கண்ட, நாடக இயக்குநர் ஜெய் தீர்த்தா, இவரின் திறமைகளை கவனித்தார். இதன்பிறகு  அவர் சமஸ்தி சண்டே ஸ்கூல் ஆஃப் டிராமாவில் சேரும்படி இவரை அறிவுறுத்தினார். இதன் விளைவாக, இவர் நாடகத்தில் பட்டயப் படிப்பை மேற்கொண்டார். மேலும் 'பிரீத்தி' என்ற நாடகத்தில் நடித்தார். பின்னர் 'சதாரமே' என்ற நாடகத்தில் முக்கியக் கதாபாத்திரத்தில் நடிக்க வாய்ப்பு கிடைத்தது. இதை கர்நாடம்  முழுவதும் நிகழ்த்தினார்.  இயக்குநர் சுனில் குமார் தேசாயின்  கன்னட படமான *சரிகாமாவில்* முக்கியக் கதாபாத்திரத்தில் நடிக்கும் வாய்ப்பை கிருத்தி பெற்றார். அதே சமயத்தில் தமிழ் திரையுலகத்தைச் சேர்ந்த முரளியை அவர் சந்தித்தார். அவர்  சுவாமி இயக்கிய *சகாக்கள்* படத்தில் முக்கியக் கதாபாத்திரத்தில் நடிக்க  வாய்ப்பை வழங்கினார். பின்னர்  சுசீந்திரனின் விமர்சன ரீதியான பாராட்டப்பட்ட  *[[அழகர்சாமியின் குதிரை]]* (2011) படத்தில் இனிகோ பிரபாகரனுடன் இணைந்து நடித்தார். பின்னர் அடுத்த ஆண்டில்  கொண்டான் கொடுத்தானில் நடித்தார்.

2013 ஆம் ஆண்டில்,  *[[சினேகாவின் காதலர்கள்]]* பட வெளியீடு நேரத்தில் அத்வைதா  என்ற தனது திரைப் பெயரை மாற்றி தன் அசல் பெயரான கிரித்தி செட்டி என்ற பெயரையே இனி பயன்படுத்திக்கொள்ள முடிவெடுத்தார். அத்வைதா என்ற பெயர் எண் கணித சோதிட காரணங்களுக்காக தேர்ந்தெடுக்கப்பட்டதாக இவர் குறிப்பிட்டார், ஆனால் மக்கள் அந்தப் பெயரை உச்சரிக்கும் விதம் தனக்கு பிடிக்கவில்லை என்று கூறினார். *[[பாண்டிய நாடு (திரைப்படம்)|பாண்டிய நாடு]]* படத்தில் ஒரு சிறிய பாத்திரத்தை ஏற்று, சுசீந்திரனுடன் மீண்டும் பணியாற்றினார். இவரது எதிர்கால படத் திட்டங்களாக  பிரேம்ஜி அமரனின் *மாங்கா* , *செல்வி,* கதாநாயகி பாத்திரத்தை மையமாகக் கொண்ட *[[சினேகாவின் காதலர்கள்]]* ஆகியன  உள்ளன.

## திரைப்படவியல்

## குறிப்புகள்
 

## வெளி இணைப்புகள்

* 

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
எண்காலி மரம்

**எண்காலி மரம்** (*Octopus tree*) என்பது பலவகையானத் தாவரங்களுக்கு வழங்கப்படும் பொதுவான பெயராகும். இவற்றில் கீழ்க்கண்டத் தாவரங்கள் உள்ளன.

* *டைடியீரியா மடகாசுகேரியென்சிசு*, டைடியெரேசியே குடும்பத்தில் அடர்த்தியான முட்களுடன் கூடிய சதைப்பற்றுள்ள தாவரமாகும் 
* *ஷெஃப்லெரா ஆக்டினோபில்லா*, அராலியேசி குடும்பத்தில் கூட்டு இலைகளைக் கொண்ட பசுமையான மரம்

## மேற்கோள்கள்

பகுப்பு:மரங்கள்
ஆண்டிலோகசு

***ஆண்டிலோகசு (Antilochus)*** என்பது பழைய உலக பேரினமாகும். இவை பூச்சிகளில் பைரஹோகோரிடே குடும்பத்தினைச் சார்ந்தவை. மடகாஸ்கர், தெற்கு மற்றும் தென்கிழக்கு ஆசியா, மலாய் தீவுக்கூட்டம் மற்றும் நியூ கினியா உள்ளிட்ட வெப்பமண்டல ஆப்பிரிக்காவில் தற்போது சுமார் 25 சிற்றினங்கள் உள்ளன. *ஆன்டிலோகசு* பேரினப் பூச்சிகள் பிரகாசமான நிறமுடையது, பொதுவாகச் சிவப்பு மற்றும் கருப்பு நிறங்களில் காணப்படும். இவற்றை மற்ற பைரோகோரைட்களிலிருந்து தலையின் மூலம் எளிதில் வேறுபடுத்தி அறியலாம். இந்தப் பேரினப்பூச்சிகளில் கண்களின் பின்பகுதி நீளவாக்கில் அழுந்திக் காணப்படும். இவை பெரும்பாலும் லைகாயிடே குடும்பத்தில் உள்ள பூச்சிகளுடன் அடையாங்காணுவதில் குழப்பங்கள் உள்ளன. ஆனால் தலையில் தனித்த கண்கள் இல்லாததால் வேறுபடுகின்றன. பல்வேறு வகையான பைரோகோரைட் போலல்லாமல் *ஆண்டிலோகசு* பேரினம் கொன்றுண்ணி வகையினைச் சார்ந்தவை; பிற பேரினங்கள் தாவர உண்ணியாகும்.

## மேற்கோள்கள்

பகுப்பு:பூச்சிகள்
ச. தங்கபாண்டியன்

**ச. தங்கபாண்டியன்** (*S. Thangappandian*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் இராஜபாளையம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் ராஜபாளையம் தொகுதியில் இருந்து திமுக சார்பில் சட்டமன்ற உறுப்பினரானார்.

## சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
வறுமை விகிதத்தால் இந்திய மாநிலங்கள் மற்றும் யூனியன் பிரதேசங்களின் பட்டியல்

இந்தியாவின் மொத்த உள்நாட்டு உற்பத்தி தனிநபர் வருமானம் சுமார் 41 2241 அல்லது 8 168,075 ஆகும். இது 2021 ஆம் ஆண்டு நிலவரப்படி வறுமைக்கு ஏற்ப தரவரிசைப்படுத்தப்பட்ட இந்திய மாநிலங்கள் மற்றும் இந்திய பிராந்தியங்களின் பட்டியலாகும். எண் மற்றும் மக்கள் தொகை - வறுமை கோட்டிற்குக் கீழே உள்ள மக்களின் சதவீதத்திற்கு ஏற்ப தரவரிசை கணக்கிடப்படுகிறது மற்றும் இது எம்ஆர்பி-நுகர்வு அடிப்படையில் அமைந்துள்ளது.

## பட்டியல்

## சான்றுகள்
பகுப்பு:இந்திய ஆட்சிப் பிரிவுகள் தொடர்பான பட்டியல்கள்
பகுப்பு:இந்தியாவில் மாநிலவாரியாக பொருளாதாரம்
பகுப்பு:இந்திய மாநிலங்கள் தொடர்பான பட்டியல்கள்
மு. சந்திரபிரபா

**மு. சந்திரபிரபா** (*Chandra Prabha*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் திருவில்லிபுத்தூர் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
அரசி அக்மோஸ்-நெபர்தாரி

**அரசி அக்மோஸ்-நெபர்தாரி** (**Ahmose-Nefertari**) புது எகிப்திய இராச்சியத்தை நிறுவி ஆண்ட 18-ஆம் வம்சத்தின் முதல் பார்வோன்  முதலாம் அக்மோசின் உடன்பிறந்த சகோதரி மற்றும் மனைவியும் ஆவார். இவரின் தந்தை செக்கனென்ரே தாவோ, 17-ஆம் வம்சத்தின் பார்வோன் ஆவார். இவரின் கணவர் பார்வோன் முதலாம் அக்மோஸ் மறைந்த போது இவரின் மகன் முதலாம் அமென்கோதேப்  கைக்குழந்தையாக இருந்த எகிப்தின் அரியணை ஏறினார்.  இவரின் மகன் முதலாம் அமென்கோதேப் பருவ வயது அடையும் வரை, அக்மோஸ்-நெபர்தாரியே எகிப்தின் காப்பாட்சியாராக இருந்து எகிப்தை ஆட்சி செய்தார்.  இவரே பண்டைய எகிப்தின் முதல் பெண் அரசி ஆவார்.
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்து புகழ்பெற்ற 22 பார்வோன்களின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி  அணிவகுப்பாக எடுத்துச் செல்லும் போது அரசி அக்மோஸ்-நெபர்தாரியின் மம்மியும் எடுத்துச் செல்லப்பட்டது.

## மேற்கோள்கள்

## வெளி இணைப்புகள்

*Ahmose Nefertari Image of her coffin and short bio.
*Mummy of Ahmose-Nefertari by Max Miller.
*"Women in ancient Egypt"
*"Women in Power BCE 4500-1000"
*"Royal Women"
*Hatshepsut: from Queen to Pharaoh, an exhibition catalog from The Metropolitan Museum of Art (fully available online as PDF), which contains material on Ahmose-Nefertari (see index)

பகுப்பு:எகிப்தின் வரலாறு
பகுப்பு:வரலாற்றில் பெண்கள்
பகுப்பு:பெண் பரோவாக்கள்
பகுப்பு:எகிப்தின் பதினெட்டாம் வம்சம்
பகுப்பு:பண்டைய எகிப்து
நேஷனல் பிக்சர்ஸ்

**நேஷனல் பிக்சர்ஸ்** (*National Pictures*) என்பது இந்தியத் திரைப்பட தயாரிப்பு மற்றும் விநியோக நிறுவனமாகும். இது வேலூர் பி. ஏ. பெருமாள் முதலியார் அவர்களால் தொடங்கப்பட்டது. இந்த நிறுவனம் 200க்கும் மேற்பட்ட படங்களை விநியோகித்துள்ளது. சிவாஜி கணேசன் மற்றும் எம்.ஆர்.ராதா ஆகியோரை இந்த நிறுவனம் தமிழ் திரைத்துறைக்கு அறிமுகப்படுத்திய பெருமையுடையது.

## குறிப்பிடத்தக்க  திரைப்படங்கள்
பராசக்தி (1952) - சிவாஜி கணேசன் நடித்த முதல் படம்.

ரத்தக் கண்ணீர் (1954) - எம். ஆர். ராதா நடித்த முதல் படம்.

பெற்றமனம் (1960)

தங்கதுரை (1972)

## மேற்கோள்கள்

பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
ராக்சா

***ராக்சா (Raxa)*** என்ற பேரினம் பைரோகோரிடே குடும்பத்தினைச் சார்ந்தது. பெரும்பாலான பைரோகோரைட்களைப் போலல்லாமல், இந்த பேரினத்தினைச் சார்ந்த சிற்றினங்கள் கொன்றுண்ணி வகையைச் சார்ந்தவை.

## மேற்கோள்கள்

பகுப்பு:பூச்சிகள்
இந்திய மனித உரிமைக்கட்சி

**இந்திய மனித உரிமைக்கட்சி** (india manitha urimai katchi) என்பது தமிழ்நாட்டில் செயல்பட்ட ஒரு அரசியல் கட்சியாகும். காங்கிரஸ் கட்சியில் இருந்து விலகிய எல்.இளையபெருமாள் இதனை தோற்றுவித்தார். சமூகத்தில் ஒடுக்கப்பட்ட மக்களின் உரிமைகளுக்காக குரல் கொடுத்தார் இளையபெருமாள். 1996 சட்டமன்றத் தேர்தலில் காட்டுமன்னார்கோயில் தொகுதியில் போட்டியிட்டு திமுக வேட்பாளர் வெற்றி பெற்றார். எனினும் அவரை எதிர்த்து போட்டியிட்ட இளையெருமாள் 35 சதவீத வாக்குகளை பெற்றார். அவர் மறைவதற்கு சில ஆண்டுகளுக்கு முன்பு மீண்டும் காங்கிரஸ் கட்சியுடன் இணைக்கப்பட்டது.

## மேற்கோள்கள்
 
பகுப்பு:தமிழ்நாட்டு திராவிட அமைப்புகள்
பகுப்பு:இந்திய அரசியல் கட்சிகள்
இரகுநாத் சகாய் பூரி

**இரகுநாத் சகாய் பூரி** (Raghunath Sahai Puri) ஒரு இந்திய அரசியல்வாதியும் இந்திய தேசிய காங்கிரசின் உறுப்பினரும் ஆவார். 2002-2007 காலப்பகுதியில் பஞ்சாப் அரசாங்கத்தில் வீட்டுவசதி மற்றும் நகர்ப்புற மேம்பாட்டு அமைச்சராகவும் இருந்தார்.

## ஆரம்ப கால வாழ்க்கை
இவரது தந்தையின் பெயர் தேஸ் ராஜ் பூரி என்பதாகும்.

## அரசியல் வாழ்க்கை
1985ஆம் ஆண்டில் சுஜான்பூரிலிருந்து பஞ்சாப் சட்டமன்றத்திற்கு தேர்ந்தெடுக்கப்பட்டார். 1992 மற்றும் 2002 ஆம் ஆண்டுகளில் இவர் சுஜான்பூரிலிருந்து மீண்டும் தேர்ந்தெடுக்கப்பட்டார். 2012 இல் இவர் வீட்டுவசதி மற்றும் நகர்ப்புற மேம்பாட்டு அமைச்சராக நியமிக்கப்பட்டார். மேலும், சுற்றுலா மற்றும் போக்குவரத்துத் துறையையும் வைத்திருந்தார்.

## இறப்பு
இவர் டிசம்பர் 22, 2007 அன்று சண்டிகரில் இறந்தார்.

## குறிப்புகள்

பகுப்பு:2007 இறப்புகள்
பகுப்பு:1938 பிறப்புகள்
அருந்ததி கோஸ்

**அருந்ததி கோஸ்** (Arundhati Ghose) (25 நவம்பர் 1939 - 25 சூலை 2016) ஒரு இந்திய இராஜதந்திரியாவார். ஜெனீவாவிலுள்ள ஐக்கிய நாடுகள் அவையில் இந்தியாவின் நிரந்தரப் பிரதிநிதியாக இருந்த இவர், 1996இல் ஜெனீவாவில் ஆயுதக் குறைப்பு தொடர்பான மாநாட்டில் முழுமையான அணுகுண்டு சோதனைத் தடை உடன்பாடு பேச்சுவார்த்தைகளில் பங்கேற்ற இந்திய தூதுக்குழுவின் தலைவராகவும் இருந்தார்.  மேலும், இவர் தென் கொரியா, எகிப்து அரபு குடியரசின் தூதராகவும் பணியாற்றினார்.

## ஆரம்ப கால வாழ்க்கை
கோஸ் மும்பையில் வளர்ந்து கதீட்ரல் மற்றும் ஜான் கோனன் பள்ளியில் படித்தார். கொல்கத்தாவிலுள்ள லேடி பிராபோர்ன் கல்லூரியில் பட்டம் பெற்ற இவர், 1963ஆம் ஆண்டில் இந்திய வெளியுறவுச் சேவையில் சேருவதற்கு முன்பு சாந்திநிகேதனில் உள்ள விஸ்வ-பாரதி பல்கலைக்கழகத்தில் படித்தார்.

இவர், ஒரு முக்கிய வங்காள குடும்பத்தைச் சேர்ந்தவர். இவர் முன்னாள் உச்சநீதிமன்ற நீதிபதியான ரூமா பாலின் சகோதரியும் பிரசார் பாரதியின் முன்னாள் தலைவரான பாஸ்கர் கோஸின் சகோதரியும் ஆவார்.  1997ஆம் ஆண்டில் அசாம் ஐக்கிய விடுதலை முன்னணியால் கடத்தப்பட்டு கொல்லப்பட்ட ஒரு சமூக சேவகரும் பத்திரிகையாளருமான சாகரிகா கோஸ் மற்றும் சஞ்சய் கோஸ் ஆகியோரின் அத்தையுமாவார். 

## தொழில்
கோஸ் தனது தொழில் வாழ்க்கையில், ஆஸ்திரியா, நெதர்லாந்து, வங்காளதேசம், நியூயார்க் போன்ற  நாடுகளில் ஆகியவற்றில் பணியாற்றினார். 1971 வங்காளதேச அரசாங்கத்தின் முக்கிய பொறுப்பாளராகவும் இருந்தார். 

## ஓய்வுக்குப் பிந்தைய வாழ்க்கை
இவர் 2016 இல் புற்றுநோயால் இறக்கும் வரை பல செயல்களில் தீவிரமாக ஈடுபட்டார். இவர் 1998 முதல் 2004 வரை ஒன்றிய அரசுப்பணியாளர் தேர்வாணையத்தின் (யுபிஎஸ்சி) உறுப்பினராக இருந்தார். 1998 முதல் 2001 வரை ஆயுதக் குறைப்பு தொடர்பான ஐ.நா பொதுச்செயலாளரின் ஆலோசனைக் குழுவில் உறுப்பினராக இருந்தார்.  2004 முதல் 2005 வரை பொருளாதார, சமூக மற்றும் கலாச்சார உரிமைகளுக்கான குழுவில் இந்தியாவிலிருந்து உறுப்பினராக இருந்தார். இவர் 2004 முதல் 2007 வரை பாதுகாப்பு ஆய்வுகள் மற்றும் பகுப்பாய்வுகளுக்கான நிறுவனத்தின் நிர்வாகக் குழுவில் உறுப்பினராக இருந்தார். 2007 ஆம் ஆண்டில் வெளியுறவு அமைச்சகத்தால் அமைக்கப்பட்ட ஆயுதப் பரவல் மற்றும் குறைப்பு தொடர்பான பணிக்குழுவில் உறுப்பினராகவும் இருந்தார்.

## மரியாதைகள்

* மார்ச் 27, 2012 அன்று வங்கதேச அரசாங்கத்தால் "விடுதலைப் போர் மரியாதைக்குரிய நண்பர்கள்"  எனக் கௌரவிக்கப்பட்டார்.

## குறிப்புகள்

பகுப்பு:2016 இறப்புகள்
பகுப்பு:1939 பிறப்புகள்
காமாக்யா நரேன் சிங்

இராம்கரைச் சேர்ந்த மகாராஜா பகதூர் **காமாக்கியா நரேன் சிங்** பகதூர் (Kamakhya Narain Singh) (10 ஆகத்து 1916 &ndash; 7 மே 1970) , சார்க்கண்டு இராம்கர் இராச்சியத்தின் ஜமீந்தாரும் பின்னர் அரசியல்வாதியும் ஆவார். இவர் நரேன் வம்சத்தைச் சேர்ந்தவர்.

## ஆரம்ப ஆண்டுகள்
இராய்ப்பூரில் உள்ள இராஜ்குமார் கல்லூரியிலும், அஜ்மீர் மாயோ கல்லூரியிலும் கல்வி பயின்றார். இவர் தனது தந்தை இராஜ லட்சுமி நரேன் சிங் இறந்தவுடன் 1919 இல் இராம்கர் ராஜாவானார்.

## அரசியல் வாழ்க்கை
இவர் தனது சொந்த அரசியல் கட்சியை (இராம்கரின் ஜனதா கட்சி) உருவாக்கி, அப்போது பீகாரில் ஒரு முக்கிய தலைவராக இருந்தார். தேர்தல் பிரச்சாரத்தில் ஹெலிகாப்டர்களைப் பயன்படுத்திய முதல் குடும்பம் இவரது குடும்பம் (நரேன் ராஜ் பரிவார்) ஆகும். பீகார் நில உரிமையாளர் சங்கம் மற்றும் அகில இந்திய சத்திரிய மகாசபாவின் துணைத் தலைவராகவும் பணியாற்றினார். இராஜ்குமார் கல்லூரியின் நிர்வாக குழு மற்றும் பொதுக் குழுவின் உறுப்பினராகவும் இருந்தார். மேலும், பீகார் போர் குழுவின் செயற்குழு உறுப்பினராகவும் இருந்தார். இவர் 1943 மற்றும் 1953 ஆம் ஆண்டுகளில் அகில் பாரதிய சத்ரிய மகாசபாவின் தலைவராகவும் பணியாற்றினார்.

இராம்கர் மாநிலம் முறையாக இந்தியக் குடியரசில் சேர்ந்ததையடுத்து இவர் 1946 இல் அரசியலில் நுழைந்தார். 1952 பீகார் சட்டமன்றத் தேர்தலில், இவர் தன்பாத்திலிருந்து சுதந்திராக் கட்சியின் வேட்பாளராகப் போட்டியிட்டார். ஆனால் ஒரு பிரபல சுதந்திர போராட்ட வீரரும் தொழிலாளர் உரிமைத் தலைவரான புருஷோத்தம் கே சௌகான் என்பவரிடம் தோற்றார். பின்னர் 1967ஆம் ஆண்டு பீகார் சட்டமன்றத் தேர்தலில், ராஜா பகதூரின் ஜனதா கட்சி ஆளும் காங்கிரசு அரசாங்கத்திற்கு கடுமையான போட்டியை வழங்கியது. இவரும் இவரது தம்பி வசந்த் நரேன் சிங் ஆகியோர் பீகார் முதல்வர் மகாமயா பிரசாத் சின்ஹா தலைமையிலான அரசாங்கத்தில் அமைச்சரவை அமைச்சர்களாக ஆனார்கள். இவர் துணை முதல்வராக்கப்படாததால் கட்சியில் இருந்து விலகினார். 1960களின் பிற்பகுதியில், பீகாரில் ராஜபுத்திர மேலாதிக்கத்திற்கு எதிராக பிரபலமாக இருந்தார். ராஜ்புத் தலைவரான சத்யேந்திர நாராயண் சின்ஹாவுக்கு (அப்போது " பீகாரில் வரவிருக்கும் முதல்வர் " என்று கருதப்பட்டார்) எதிராக இருந்தார். இவரது கட்சி பின்னர் சுதந்திராக் கட்சியுடன் இணைந்தது. இவரது குடும்ப உறுப்பினர்கள் பலர் முக்கியமான அரசியல் செயற்பாட்டாளர்கள் மற்றும் சட்டமன்ற உறுப்பினர்களாக மாறினர்.

## இறப்பு
இதய நிறுத்தம் காரணமாக 7 மே 1970 அன்று கொல்கத்தாவில் உள்ள தனது இல்லத்தில் இறந்தார்.

## மேற்கோள்கள்

## வெளி இணைப்புகள்
*Chaturvedi, Ritu & Bakshi, S. *eds.* (2007), "Bihar Through the Ages", Sarup & Sons Pg. 279
*

பகுப்பு:ஜார்க்கண்ட் அரசியல்வாதிகள்
பகுப்பு:1970 இறப்புகள்
பகுப்பு:1916 பிறப்புகள்
ரோசியசு

**''ரோசியசு** (Roscius)'' என்ற பேரினம் பைரோகோரிடே, குடும்பத்தினைச் சார்ந்த பருத்திக்கறை பூச்சிகளாகும்.  இந்தக் குடும்ப பூச்சிகள் லைகாயிடே குடும்ப ஆன்கோபெல்லட்டசு பேரினப் பூச்சிகளுடன் தவறாக இனம் காணப்படுகிறது. ஆனால் தலையில் தனிக் கண்கள் இல்லாத காரணத்தால் இவற்றை வேறுபடுத்தி அறியலாம்.

## மேற்கோள்கள்
பைரோகோரிசு

**''பைரோகோரிசு** (Pyrrhocoris)* என்ற [[பேரினம் (உயிரியல்)|பேரினம்]]  [[பருத்திக்கறை பூச்சி|பைரோகோரிடே]] [[குடும்பம் (உயிரியல்)|குடுப்பத்தினைச்]] சார்ந்த  [[பருத்திக்கறை பூச்சி|பருத்திக்கறை பூச்சிகளாகும்]].

*பைரோகோரிசு* பேரினத்தின் கீழ் ஆறு சிற்றினங்கள் உள்ளன. இதில் நன்கு அறியப்பட்ட [[இனம் (உயிரியல்)|சிற்றினமாக]] *பைரோகோரிசு ஆப்டிடெரசு* உள்ளது*.* பொதுவாக இது நெருப்பு பூச்சி, சிவப்பு தீ பூச்சி, லிண்டன் பூச்சி, சாறு உறிஞ்சும் பூச்சி, மற்றும் சிவப்பு சிப்பாய் பூச்சி என்று அழைக்கப்படுகிறது. இந்த சிற்றினத்தின் உயிரியலின் பல அம்சங்கள் விரிவாக ஆய்வு செய்யப்பட்டுள்ளன.

இந்தப் பேரினத்தில் உள்ள சிற்றினங்கள்:

* *பைரோகோரிசு ஏப்டெரசு*
* *பைரோகோரிசு புசுகோபங்டடசு*
* *பைரோகோரிசு விளிம்பு*
* *பைரோகோரிசு சிபிரிகசு*
* *பைரோகோரிசு சினுவாடிகோலிசு''

## மேற்கோள்கள்

பகுப்பு:பூச்சிகள்
ஆசிய மேம்பாட்டு ஆய்வு நிறுவனம்

**ஆசிய மேம்பாட்டு ஆய்வு நிறுவனம்** என்பது பீகாரின் பாட்னாவில் சமூக அறிவியலாளர்கள் குழுவால் பதிவு செய்யப்பட்ட அமைப்பாக 1991 இல் நிறுவப்பட்ட அமைப்பாகும். சர்வதேசத் தொழிலாளர்கள் அமைப்பு, உலக வங்கி போன்ற பல்வேறு உலகளவிலான அமைப்புகளுடனும் இலண்டன் பொருளாதாரப் பள்ளியுடனும் இணைந்து இம்மையம் ஆய்வுகளில் ஈடுபட்டுவருகிறது. பிகார் அரசினால் நிறுவப்பட்ட இம்மையத்தின் வருடாந்திர பொருளாதார ஆய்வறிக்கைகளை அம்மாநில அரசு தன் நிதிக் கொள்கைகளை வகுப்பதற்கு பயன்படுத்திக்கொள்கிறது.  

## குறிப்புகள்

பகுப்பு:பீகார்